
Avaliku ürituse „Tsirkusetuur - Tsirkus jääl ” loa taotluse rahuldamine

1. Asjaolud ja menetluse käik

MTÜ Loominguline Ühendus KOIT reg. kood 80163503 esitas Narva Linnavalitsusele avaliku ürituse loa taotluse.

MTÜ Loominguline Ühendus KOIT kavandab viia läbi 13.07.2016.a. – 19.07.2016 kellajal 19.00-21.00 Narva linnas avalikkusele suunatud ürituse „Tsirkusetuur - Tsirkus jääl ”. Sihtgrupiks on linnaelanikud ja külalised. Eeldatav maksimaalne osavõtjate arv on 150 inimest. Üritus viiakse läbi tsirkuse etenduse vormis.
 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus

3.1. Rahuldada MTÜ Loominguline Ühendus KOIT taotlus avaliku ürituse „Tsirkusetuur - Tsirkus jääl ” läbiviimiseks. 

3.2. Avaliku ürituse korraldajaks on MTÜ Loominguline Ühendus KOIT reg. kood 80163503, Turu 12a-18, Tapa linn, Lääne-Virumaa 45108
3.3. Avaliku ürituse läbiviimise kohaks on Kangelaste 29, Narva.
3.4. Avalik üritus on mitmepäevane ning toimub ajavahemikul 13.07.2016.a. – 19.07.2016 kellajal. Igapäevane programm algab kell 19.00 ja lõpeb kell 21.00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord ” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

